ΓΡΑΠΤΗ ΕΡΩΤΗΣΗ E-1489/00

υποβολή: Erik Meijer (GUE/NGL) προς την Επιτροπή

(11 Μαΐου 2000)

Θέμα: Δυνατότητα αποδοχής της παραγωγής και πώλησης ταχέως αυξανόμενου γιγάντιου σολωμού για ανθρώπινη κατανάλωση

1. Η ολλανδικά εφημερίδα Trouw αναφέρει στις 20 Απριλίου 2000 ότι η αμερικανική επιχείρηση Α.F. Protein κάνει εδώ και χρόνια δοκιμές για την παραγωγή ενός σολωμού ο οποίος, μέσω γενετικώς τροποποιημένης ορμόνης, αναπτύσσεται 10 φορές γρηγορότερα από το κανονικό και γίνεται 5 φορές βαρύτερος από το φυσιολογικό βάρος ενός σολωμού, και ότι αυτός ο σολωμός θα είναι το πρώτο διαγονιδιακό είδος που θα είναι κατάλληλο για ανθρώπινη κατανάλωση. Γνωρίζει η Επιτροπή την εξέλιξη αυτή;

2. Γνωρίζει η Επιτροπή ότι η Α.F. Protein προτίθεται να εισάγει στην αγορά από τα τέλη του έτους 2000 το εν λόγω προϊόν;

3. Συμμερίζεται η Επιτροπή τη γνώμη των επιστημόνων που αναφέρονται στο εν λόγω άρθρο της εφημερίδας, οι οποίοι φρονούν ότι άλλοι έχουν ήδη προ πενταετίας παραιτηθεί από τέτοιου είδους σχέδια, ότι το ψάρι κανονικά είναι εκείνο το είδος ζώου που αναπτύσσεται ταχύτερα από όλα, ότι είναι δυνατόν να ανακύψουν προβλήματα παρόμοια με εκείνα που παρουσιάζονται κατά την εντατική κτηνοτροφία χοίρων και πουλερικών, ότι δενπάρχει ανάγκη για την ωοτοκία μεγαλύτερων ιχθύων, ότι η μεγάλη πλειοψηφία των καταναλωτών δεν χρειάζεται τέτοιου είδους προϊόντα, ότι στη Σκωτία έχει ήδη αναπτυχθεί μεγάλη αντίσταση εναντίον αυτού του τρόπου παραγωγής σολωμού και ότι δεν πρόκειται παρά για μία προσπάθεια εκτόπισης των ανταγωνιστών με ένα ποιοτικώς χειρότερο αλλά φθηνότερο προϊόν;

4. Συμμερίζεται η Επιτροπή την άποψή μου ότι η ύπαρξη τέτοιων ιχθύων είναι ανεπιθύμητη και στο πλαίσιο της προστασίας του φυσικού περιβάλλοντος από νεοεισερχόμενα είδη με άγνωστα χαρακτηριστικά, όχι μόνο επειδή οι ιχθείς αυτοί μπορούν να διαφεύγουν όταν, σύμφωνα με τον αμερικανικό τρόπο, αναπτύσσονται σε ύδατα τα οποία έχουν ανοικτή σύνδεση με θάλασσες, λίμνες ή ποταμούς αλλά και ως συνέπεια ανθρωπίνων σφαλμάτων ή σαμποτάζ, και ότι, κατά συνέπεια, τέτοια είδη ιχθύων δεν είναι δυνατόν να επιτραπούν, λαμβάνοντας και μόνοπόψη την οδηγία GMO (ΓΤΠ) 90/220(1);

5. Με βάση όλα τα προαναφερθέντα μπορεί η εν λόγω επιχείρηση να καταλήξει στο συμπέρασμα ότι επιτρέπεται η εισαγωγή στην ευρωπαϊκή καταναλωτική αγορά τέτοιων ιχθύων σύμφωνα με την ισχύουσα ευρωπαϊκή και/ή εθνική νομοθεσία;

6. Πως σκέπτεται η Επιτροπή να εμποδίσει την εμπορία ενός τέτοιου προϊόντος;

(1) ΕΕ L 117 της 8.5.1990, σελ. 15.

Απάντηση του κ. Byrne εξ ονόματος της Επιτροπής

(28 Ιουλίου 2000)

1. Η Επιτροπή γνωρίζει την ύπαρξη διαφόρων άρθρων στον τύπο που αφορούν τον γενετικά τροποποιημένο σολωμό. Φαίνεται πως η εξέλιξη του ταχέως αυξανόμενου σολωμού έφτασε σε σημείο τέτοιο που η εμπορική του εκμετάλλευση είναι εφικτή.

2. Για την κατανάλωση από τον άνθρωπο, αυτού του είδους τα ψάρια και τα προϊόντα που προέρχονται από αυτάπόκεινται στον κανονισμό (ΕΚ) 258/97 του Κοινοβουλίου και του Συμβουλίου της 27ης Ιανουαρίου 1997 σχετικά με τα νέα τρόφιμα και τα νέα συστατικά τροφίμων(1). Αυτό το είδος ψαριού απαιτεί πλήρη αξιολόγηση που διαρκεί αρκετούς μήνες. Εφόσον δεν έχει ακόμηποβληθεί τέτοια αίτηση ένα τέτοιο ψάρι δεν θα επιτραπεί φέτος.

3. Η Επιτροπή γνωρίζει ότι προ ετών πολλές οργανώσεις και εταιρείες στην Ευρώπη εξέφρασαν έντονα την αντίθεσή τους στη χρησιμοποίηση γενετικής μηχανικής στην ιχθυοκαλλιέργεια.

4. Τα προβλήματα που αφορούν την προστασία του φυσικού περιβάλλοντος που αναφέρει ο κ. βουλευτής δεν συνδέονται με τα νέα τρόφιμα.

Η οδηγία του Συμβουλίου του 90/220/ ΕΟΚ της 23ης Απριλίου 1990, σχετικά με τη σκόπιμη ελευθέρωση γενετικώς τροποποιημένων οργανισμών στο περιβάλλον καλύπτει τόσο την πειραματική όσο και την εμπορική ελευθέρωση γενετικώς τροποποιημένων οργανισμών και θα μπορούσε να περιλαμβάνει την ελευθέρωση γενετικώς δημιουργημένου σολωμού με ορμόνη ταχείας αύξησης. Οι αιτήσεις για τέτοιου είδους ελευθέρωση απαιτούν, ως προϋπόθεση, μια αξιολόγηση των κινδύνων για τηνγεία του ανθρώπου και για το περιβάλλον και εξετάζονται κατά περίπτωση. Χορηγείται άδεια μόνον εφόσον δενπάρχει λόγος να πιστεύουμε ότι η ελευθέρωση του προϊόντος θα έχει αρνητικό αποτέλεσμα στηνγεία του ανθρώπου ή στο περιβάλλον κάτω από τις συμφωνημένες συνθήκες.

Έως σήμερα δενπήρξαν αιτήσεις για τη διάθεση στην αγορά γενετικώς τροποποιημένου σολομού βάσει της οδηγίας 90/220/ΕΟΚ και δεν έχει δοθεί συγκατάθεση όσον αφορά το θέμα αυτό. Παρομοίως η Επιτροπή δεν έχει λάβει συνοπτικές κοινοποιήσεις από κράτη μέλη όσον αφορά δοκιμαστικές απελευθερώσεις γενετικά τροποποιημένου σολομού βάσει της οδηγίας.

5. Όλα τα τρόφιμα και συστατικά τροφίμων που αποτελούνται από ή περιέχουν γενετικά τροποποιημένους οργανισμούς, καθώς και τρόφιμα που προέρχονται από αυτούς και που δεν περιέχουν πλέον γενετικά τροποποιημένους οργανισμούςπόκεινται στον κανονισμό για τα νέα τρόφιμα εκτός εάν είχαν μείνει εκτεταμένα στην κοινοτική αγορά πριν αυτός τεθεί σε ισχύ. Ο κανονισμός αυτός επιτρέπει τη διάθεση στην αγορά ενός νέου τροφίμου μόνον αφότου χορηγηθεί άδεια.

6. Ανποβληθεί αίτηση θα ληφθεί απόφαση σχετικά με τη διάθεση στην αγορά του ψαριού αυτού βάσει της σχετικής νομοθεσίας, και συγκεκριμένα βάσει του κανονισμού για τα νέα τρόφιμα.

(1) ΕΕ L 43 της 14.2.1997.